Diari Oficial de la Generalitat Valenciana


Sumari del DOGV 4966, del 15-03-2005 (2005/2877)

DECRET 56/2005, d'11 de març, del Consell de la Generalitat, pel qual s'autoritza l'ampliació d'ensenyaments en la Universitat d'Alacant.
-----------------------------------------------------------------------------------------------------------------------------------------

### Dades del document

Número de DOGV
:   4966

Data del DOGV
:   15-03-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/2877


Data del document
:   11-03-2005

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * Universitat d'Alacant
    * universitat
    * legislació
    * títol d'estudis
    * centre d'ensenyament

DECRET 56/2005, d'11 de març, del Consell de la Generalitat, pel qual s'autoritza l'ampliació d'ensenyaments en la Universitat d'Alacant. [2005/X2877]
  
El Consell Social de la Universitat d'Alacant va sol·licitar autorització per a la implantació dels ensenyaments universitaris conduents a l'obtenció del títol oficial de Llicenciat en Història (pla conjunt amb la Université de Provence Aix-Marseille I), adjuntant la documentació justificativa que exigixen els articles 6 i següents del Reial Decret 557/1991, de 12 d'abril, sobre creació i reconeixement d'universitats i centres universitaris.
  
La Universitat d'Alacant va subscriure un conveni amb la Université de Provence (Aix-Marseille I), el 18 de novembre de 2004, per a regular el pla d'estudis conjunt hispanofrancés conduent a la doble titulació en Història.
  
El Consell Valencià d'Universitats va tenir coneixement de la sol·licitud de la Universitat d'Alacant en la reunió de 23 de juliol de 2004, tal com disposa l'article 3 de la Llei 5/2002, de 19 de juny, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià.
  
Per tot això, vist l'article 8 de la Llei Orgànica 6/2001, de 21 de desembre, d'Universitats, i havent-se complit els requisits exigits pel Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 11 de març de 2005,
  
DECRETE
  
Article 1
  
Autoritzar a la Universitat d'Alacant la implantació dels ensenyaments conduents a l'obtenció del títol oficial de Llicenciat en Història (pla conjunt amb la Université de Provence Aix-Marseille I), que seran organitzades per la Facultat de Filosofia i Lletres.
  
Article 2
  
La posada en funcionament dels ensenyaments a què es referix el present decret seran autoritzades pel conseller d'Empresa, Universitat i Ciència una vegada homologat pel Govern el títol oficial a expedir pel centre, d'acord amb el que establix l'article 35 de la Llei Orgànica 6/2001, de 21 de desembre, d'Universitats, i en el Reial Decret 49/2004, de 19 de gener, sobre homologació de plans d'estudis i títols de caràcter oficial i validesa en tot el territori nacional.
  
DISPOSICIONS FINALS
  
Primera
  
Es faculta el conseller d'Empresa, Universitat i Ciència per a dictar les disposicions necessàries per al desenvolupament i l'execució del que disposa este decret.
  
Segona
  
Este decret tindrà efectes des de l'endemà de la publicació en el Diari Oficial de la Generalitat Valenciana.
  
Castelló de la Plana, 11 de març de 2005
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,